      MUNICIPIUL CRAIOVA

CONSILIUL LOCAL AL MUNICIPIULUI CRAIOVA
     HOTĂRÂREA NR. 190
privind repartizarea, în vederea închirierii, a locuinţei proprietatea privată a statului român şi aflată în administrarea Consiliului Local al Municipiului Craiova, construită prin intermediul Agenţiei Naţionale pentru Locuinţe, situată în municipiul Craiova, bdul.Oltenia, nr.1C, bl.T3, sc.4, ap.12
         Consiliul Local al Municipiului Craiova întrunit în şedinţa ordinară din data de 28.05.2015;

Având în vedere raportul nr.75220/2015 întocmit de Direcţia Fond Locativ şi Control Asociaţii de Proprietari  prin care se propune repartizarea, în vederea închirierii, a unei locuinţe proprietatea privată a statului român şi aflată în administrarea Consiliului Local al Municipiului Craiova, construită prin intermediul Agenţiei Naţionale pentru Locuinţe, situată în municipiul Craiova, bdul.Oltenia, nr.1C, bl.T3, sc.4, ap.12 şi rapoartele comisiilor de specialitate ale Consiliului Local al Municipiului Craiova nr.169, 172, 173, 175 şi 176/2015;
   În conformitate cu prevederile art.72 din Legea Locuinţei nr.114/1996, republicată, modificată şi completată, art.8 din Legea nr.152/1998, republicată, privind înfiinţarea Agenţiei Naţionale pentru Locuinţe, art.15, alin.9 şi 10 din Hotărârea Guvernului nr.962/2001 privind aprobarea Normelor metodologice pentru punerea în aplicare a prevederilor Legii nr.152/1998 şi Titlului IX, Capitolul V - Contractul de locaţiune din Codul Civil;
          Potrivit Hotărârii Consiliului Local al Municipiului Craiova nr.123/2009 referitoare la aprobarea listei privind stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, în municipiul Craiova;
          În temeiul art.36, alin.2, lit.d coroborat cu alin.6, lit.a, pct.17, art.45, alin.3,  art.61, alin.2 şi art.115, alin.1, lit.b din Legea nr.215/2001, republicată, privind administraţia publică locală;
                                                HOTĂRĂŞTE:
Art.1. Se aprobă repartizarea, în vederea închirierii, către Dumitrescu Lorena Mihaela, a locuinţei proprietatea privată a statului român şi aflată în administrarea Consiliului Local al Municipiului Craiova, construită prin intermediul Agenţiei Naţionale pentru Locuinţe, situată în municipiul Craiova, bdul.Oltenia, nr.1C, bl.T3, sc.4, ap.12, compusă din 1 cameră în suprafaţă de 18,61 mp. şi dependinţe în suprafaţă de 19,68 mp.
Art.2.  Se aprobă chiria lunară pentru locuinţa prevăzută la art.1 din prezenta hotărâre,  în cuantum de 54,68 lei. 
Art.3. Se împuterniceşte Primarul Municipiului Craiova să încheie contractul de închiriere a locuinţei identificată la art.1 din prezenta hotărâre.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari şi Dumitrescu Lorena Mihaela vor aduce la îndeplinire prevederile  prezentei hotărâri.

